title: Απόφαση (ΕΕ) 2017/75 του Συμβουλίου, της 21ης Νοεμβρίου 2016, σχετικά με την υπογραφή, εξ ονόματος της Ένωσης και των κρατών μελών της, και την προσωρινή εφαρμογή του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

text:
               17.1.2017

               EL

               Επίσημη Εφημερίδα της Ευρωπαϊκής Ένωσης

               L 12/1

         ΑΠΌΦΑΣΗ (ΕΕ) 2017/75 ΤΟΥ ΣΥΜΒΟΥΛΊΟΥ
   της 21ης Νοεμβρίου 2016
   σχετικά με την υπογραφή, εξ ονόματος της Ένωσης και των κρατών μελών της, και την προσωρινή εφαρμογή του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217, σε συνδυασμό με το άρθρο 218 παράγραφος 5 και το άρθρο 218 παράγραφος 8 δεύτερο εδάφιο,
   Έχοντας υπόψη την πράξη προσχώρησης της Δημοκρατίας της Κροατίας, και ιδίως το άρθρο 6 παράγραφος 2 δεύτερο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου (1) («ΣΣΑ»), υπεγράφη στις 16 Ιουνίου 2008 και ετέθη σε ισχύ την 1η Ιουνίου 2015.

               (2)

               Η Δημοκρατία της Κροατίας έγινε κράτος μέλος της Ένωσης την 1η Ιουλίου 2013.

               (3)

               Σύμφωνα με το άρθρο 6 παράγραφος 2 δεύτερο εδάφιο της πράξης του 2012 περί των όρων προσχώρησης της Δημοκρατίας της Κροατίας στην Ευρωπαϊκή Ένωση, η προσχώρηση της Κροατίας στη ΣΣΑ θα πρέπει να εγκριθεί με τη σύναψη πρωτοκόλλου στη ΣΣΑ από το Συμβούλιο, το οποίο αποφασίζει ομόφωνα εξ ονόματος των κρατών μελών, και από την ενδιαφερόμενη τρίτη χώρα.

               (4)

               Στις 24 Σεπτεμβρίου 2012 το Συμβούλιο εξουσιοδότησε την Επιτροπή, εξ ονόματος της Ένωσης και των κρατών μελών της και της Δημοκρατίας της Κροατίας, να αρχίσει διαπραγματεύσεις με τη Βοσνία-Ερζεγοβίνη για την προσαρμογή των συμφωνιών που έχουν υπογραφεί ή συναφθεί μεταξύ της Ένωσης ή της Ένωσης και των κρατών μελών της και ενός ή περισσότερων τρίτων χωρών ή διεθνών οργανισμών, ενόψει της προσχώρησης της Δημοκρατίας της Κροατίας στην Ένωση.

               (5)

               Οι εν λόγω διαπραγματεύσεις ολοκληρώθηκαν επιτυχώς και το πρωτόκολλο στη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση («πρωτόκολλο»), μονογραφήθηκε στις 18 Ιουλίου 2016.

               (6)

               Είναι σκόπιμο να υπογραφεί το πρωτόκολλο εξ ονόματος της Ένωσης και των κρατών μελών της, με την επιφύλαξη της σύναψής του σε μεταγενέστερη ημερομηνία.

               (7)

               Η σύναψη του πρωτοκόλλου υπόκειται σε χωριστή διαδικασία όσον αφορά τα θέματα που υπάγονται στην αρμοδιότητα της Ευρωπαϊκής Κοινότητας Ατομικής Ενέργειας.

               (8)

               Το πρωτόκολλο θα πρέπει να εφαρμοστεί σε προσωρινή βάση εν αναμονή της ολοκλήρωσης των απαραίτητων για τη σύναψή του διαδικασιών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή, εξ ονόματος της Ένωσης και των κρατών μελών της, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση, εγκρίνεται με την επιφύλαξη της σύναψης του εν λόγω πρωτοκόλλου.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδιο(-α) να υπογράψει(-ουν) το πρωτόκολλο εξ ονόματος της Ένωσης και των κρατών μελών της.
   Άρθρο 3
   Το πρωτόκολλο εφαρμόζεται προσωρινά, σύμφωνα με το άρθρο 8 παράγραφος 2, από την πρώτη ημέρα του δεύτερου μήνα που έπεται της ημερομηνίας υπογραφής του (2), μέχρι να ολοκληρωθούν οι απαραίτητες για τη σύναψή του διαδικασίες.
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 21 Νοεμβρίου 2016.

            Για το Συμβούλιο

            Ο Πρόεδρος

         P. PLAVČAN

      (1)  ΕΕ L 164 της 30.6.2015, σ. 2.

      (2)  Η ημερομηνία από την οποία το πρωτόκολλο θα εφαρμοσθεί προσωρινά θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2004/481/ΕΚ:Απόφαση αριθ. 195, της 23ης Μαρτίου 2004, σχετικά με την ομοιόμορφη εφαρμογή του άρθρου 22 παράγραφος 1 στοιχείο α) σημείο i) του κανονισμού (ΕΟΚ) αριθ. 1408/71, όσον αφορά σε παροχές σε είδος σχετικά με την κύηση και τον τοκετό

text:
 30.4.2004       EL               Επίσηµη Εφηµερίδα της Ευρωπαϊκής Ένωσης                L 160/136
                                        Απόφαση αριθ. 195
                                      της 23ης Μαρτίου 2004
    σχετικά µε την οµοιόµορφη εφαρµογή του άρθρου 22 παράγραφος 1 στοιχείο α)
    σηµείο i) του κανονισµού (ΕΟΚ) αριθ. 1408/71, όσον αφορά σε παροχές σε είδος
                               σχετικά µε την κύηση και τον τοκετό
                                            (2004/481/EK)
Η ∆ΙΟΙΚΗΤΙΚΗ ΕΠΙΤΡΟΠΗ ΓΙΑ                          ΤΗΝ      ΚΟΙΝΩΝΙΚΗ        ΑΣΦΑΛΕΙΑ        ΤΩΝ
∆ΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,
Έχοντας υπόψη:
το άρθρο 81 στοιχείο α) του κανονισµού (ΕΟΚ) αριθ. 1408/71, της 14ης Ιουνίου 1971,
περί εφαρµογής των συστηµάτων κοινωνικής ασφάλισης στους µισθωτούς, στους µη
µισθωτούς και στα µέλη των οικογενειών τους που διακινούνται εντός της Κοινότητας 1,
βάσει του οποίου είναι επιφορτισµένη για όλα τα διοικητικά θέµατα που απορρέουν από
τον κανονισµό (ΕΟΚ) αριθ. 1408/71 και τους µεταγενέστερους κανονισµούς,
το άρθρο 22 παράγραφος 1 στοιχείο α) σηµείο i) του κανονισµού (ΕΟΚ) αριθ. 1408/71,
περί παροχών σε είδος κατά την διάρκεια προσωρινής διαµονής σε κράτος µέλος άλλο
από το αρµόδιο κράτος, όπως τροποποιήθηκε από τον κανονισµό (ΕΚ) αριθ. 631/2004,
της 31ης Μαρτίου 2004, του Ευρωπαϊκού Κοινοβουλίου και του Συµβουλίου, ο οποίος
τροποποιεί τους κανονισµούς (ΕΟΚ) αριθ. 1408/71 και (ΕΟΚ) αριθ. 574/72, όσον αφορά
στην εξίσωση των δικαιωµάτων και την απλοποίηση των διαδικασιών 2,
την απόφαση αριθ. 183, της 27ης Ιουνίου 2001, σχετικά µε την ερµηνεία του άρθρου 22
παράγραφος 1 στοιχείο α) του κανονισµού (ΕΟΚ) αριθ. 1408/71, όσον αφορά σε παροχές
σε είδος σχετικά µε την κύηση και τον τοκετό 3, και την απόφαση αριθ. 194, της 17ης
∆εκεµβρίου 2003, σχετικά µε την οµοιόµορφη εφαρµογή του άρθρου 22 παράγραφος 1
στοιχείο α) σηµείο i) του κανονισµού (ΕΟΚ) αριθ. 1408/71, στο κράτος µέλος διαµονής,
Εκτιµώντας τα ακόλουθα:
(1) Η απόφαση αριθ. 183, της 27ης Ιουνίου 2001, προβλέπει, ότι οι παροχές σε είδος
     σχετικά µε την κύηση και τον τοκετό, οι οποίες χορηγούνται πριν από την έναρξη της
     38ης εβδοµάδας της κύησης σε κράτος µέλος άλλο από το αρµόδιο κράτος, πρέπει να
1
  ΕΕ L 149 της 5.7.1971, σ. 2· κανονισµός όπως τροποποιήθηκε τελευταία από τον κανονισµό
  (ΕΚ) αριθ. 631/2004 του Ευρωπαϊκού Κοινοβουλίου και του Συµβουλίου της 31.3.2004.
2
  ΕΕ L 100 της 6.4.2004, σ. 1.
3
  ΕΕ L 54 της 25.2.2002.
 ---pagebreak---  30.4.2004      EL             Επίσηµη Εφηµερίδα της Ευρωπαϊκής Ένωσης           L 160/137
     θεωρούνται ως άµεσα αναγκαία περίθαλψη σύµφωνα µε τις προαναφερόµενες
     διατάξεις, εάν οι λόγοι της διαµονής αυτής δεν είναι ιατρικοί.
(2) Οι διατάξεις του άρθρου 22 παράγραφος 1 στοιχείο α) σηµείο i) του κανονισµού
     (ΕΟΚ) αριθ. 1408/71 τροποποιήθηκαν από τον κανονισµό (ΕΚ) αριθ. 631/2004 και
     προβλέπουν στο εξής, ότι κάθε ασφαλισµένο πρόσωπο, το οποίο διαµένει σε κράτος
     µέλος άλλο από το αρµόδιο κράτος, έχει δικαίωµα για παροχές σε είδος, οι οποίες
     καθίστανται ιατρικά αναγκαίες κατά την διάρκεια της διαµονής, λαµβανοµένων
     υπόψη της φύσης των παροχών και της προβλεπόµενης διάρκειας της διαµονής.
(3) Υπό τις συνθήκες αυτές, η απόφαση αριθ. 183 καθίσταται άνευ αντικειµένου και
     πρέπει να καταργηθεί,
ΑΠΟΦΑΣΙΖΕΙ:
1. Οι δαπάνες των παροχών σε είδος, οι οποίες χορηγούνται σε σχέση µε την κύηση και
     τον τοκετό κατά την διάρκεια προσωρινής διαµονής σε άλλο κράτος µέλος, πρέπει να
     βαρύνουν τον αρµόδιο φορέα του ασφαλισµένου προσώπου σύµφωνα µε το άρθρο 22
     παράγραφος 1 στοιχείο α) σηµείο i) του κανονισµού (ΕΟΚ) αριθ. 1408/71.
2. Η παρούσα απόφαση αντικαθιστά την απόφαση αριθ. 183, της 27ης Ιουνίου 2001.
     ∆ηµοσιεύεται στην Επίσηµη Εφηµερίδα της Ευρωπαϊκής Ένωσης.
     Ισχύει από την 1η Ιουνίου 2004.
                                            Ο πρόεδρος της διοικητικής επιτροπής
                                                           Tim QUIRKE
                                           _______


Avis juridique important

|

32003D0853

2003/853/ΚΕΠΠΑ: Απόφαση 2003/853/ΚΕΠΠΑ του Συμβουλίου, της 5ης Δεκεμβρίου 2003, σχετικά με την παράταση της εντολής του αρχηγού της αποστολής επιτήρησης της Ευρωπαϊκής Ένωσης (ΑΕΕΕ)

Επίσημη Εφημερίδα αριθ. L 322 της 09/12/2003 σ. 0032 - 0032

Απόφαση 2003/853/ΚΕΠΠΑ του Συμβουλίουτης 5ης Δεκεμβρίου 2003σχετικά με την παράταση της εντολής του αρχηγού της αποστολής επιτήρησης της Ευρωπαϊκής Ένωσης (ΑΕΕΕ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,την κοινή δράση 2002/921/ΚΕΠΠΑ του Συμβουλίου, της 26ης Νοεμβρίου 2002, για την παράταση της θητείας της αποστολής επιτήρησης της Ευρωπαϊκής Ένωσης(1), και ιδίως το άρθρο 5 παράγραφος 1,Εκτιμώντας τα ακόλουθα:(1) Μετά την παραίτηση του κ. Antóin MAC UNFRAIDH το Συμβούλιο, με την απόφαση 2003/562/ΚΕΠΠΑ(2), διόρισε ως αρχηγό της ΑΕΕΕ την κα Maryse DAVIET η εντολή της οποίας λήγει στις 31 Δεκεμβρίου 2003.(2) Θα πρέπει να παραταθεί η εντολή της αρχηγού της ΑΕΕΕ,ΑΠΟΦΑΣΙΖΕΙ:Άρθρο 1Παρατείνεται η εντολή της κας Maryse DAVIET ως αρχηγού της ΑΕΕΕ.Άρθρο 2Η παρούσα απόφαση παράγει αποτελέσματα από την ημερομηνία υιοθέτησής της.Εφαρμόζεται έως τις 31 Δεκεμβρίου 2004.Άρθρο 3Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες, 5 Δεκεμβρίου 2003.Για το ΣυμβούλιοΟ ΠρόεδροςP. Lunardi(1) ΕΕ L 321 της 26.11.2002, σ. 51 και διορθωτικό στην ΕΕ L 324 της 29.11.2002, σ. 76.(2) ΕΕ L 190 της 30.7.2003, σ. 19.


Avis juridique important

|

31998D0415(02)

Απόφαση του Συμβουλίου της 30ής Μαρτίου 1998 περί του διορισμού μέλους της συμβουλευτικής επιτροπής του Οργανισμού Εφοδιασμού της Ευρατόμ

Επίσημη Εφημερίδα αριθ. C 114 της 15/04/1998 σ. 0002 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 30ής Μαρτίου 1998 περί του διορισμού μέλους της συμβουλευτικής επιτροπής του Οργανισμού Εφοδιασμού της Ευρατόμ (98/C 114/02)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54 δεύτερο και τρίτο εδάφιο,το άρθρο X του καταστατικού του Οργανισμού Εφοδιασμού της Ευρωατόμ (1), όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ, της 1ης Ιανουαρίου 1995 (2),την απόφαση του Συμβουλίου, της 27ης Ιουνίου 1997, περί του διορισμού των μελών της συμβουλευτικής Επιτροπής του Οργανισμού Εφοδιασμού της Ευρατόμ (3),τη γνώμη της Επιτροπής,Εκτιμώντας:ότι μία έδρα μέλους της προαναφερόμενης επιτροπής έχει κενωθεί λόγω της παραίτησης της κας Anne McGINLEY, η οποία γνωστοποιήθηκε στο Συμβούλιο στις 9 Ιανουαρίου 1998 7ότι πρέπει, κατά συνέπεια, να πληρωθεί αυτή η έδρα 7την υποψηφιότητα που υπέβαλε η ιρλανδική κυβέρνηση στις 9 Ιανουαρίου 1998,ΑΠΟΦΑΣΙΖΕΙ:Άρθρο μόνο Ο κ. Patrick FAY διορίζεται μέλος της συμβουλευτικής επιτροπής του Οργανισμού Εφοδιασμού της Ευρατόμ για το υπόλοιπο διάστημα της εντολής της εν λόγω επιτροπής, δηλαδή έως τις 28 Μαρτίου 1999.Βρυξέλλες, 30 Μαρτίου 1998.Για το ΣυμβούλιοΟ ΠρόεδροςLORD SIMON of HIGHBURY(1) ΕΕ 27 της 6.12.1958, σ. 534/58.(2) ΕΕ L 1 της 1.1.1995, σ. 1.(3) ΕΕ C 210 της 11.7.1997, σ. 3.


title: 2014/627/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του προϋπολογισμού της Κοινής Επιχείρησης Κυψέλες καυσίμου και υδρογόνο για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/330

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του προϋπολογισμού της Κοινής Επιχείρησης Κυψέλες καυσίμου και υδρογόνο για το οικονομικό έτος 2012
   (2014/627/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Κοινής Επιχείρησης Κυψέλες καυσίμου και υδρογόνο για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Κοινής Επιχείρησης Κυψέλες καυσίμου και υδρογόνο για το οικονομικό έτος 2012, που συνοδεύεται από τις απαντήσεις της Κοινής Επιχείρησης (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05851/2014 – C7-0053/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 521/2008 του Συμβουλίου, της 30ής Μαΐου 2008, για τη σύσταση της κοινής επιχείρησης Κυψέλες καυσίμου και υδρογόνο (4), και ιδίως το άρθρο 11 παράγραφος 4,

               —

               έχοντας υπόψη τον κανονισμό (ΕΕ) αριθ. 1183/2011 του Συμβουλίου, της 14ης Νοεμβρίου 2011, για την τροποποίηση του κανονισμού (ΕΚ) αριθ. 521/2008 για τη σύσταση της κοινής επιχείρησης Κυψέλες καυσίμου και υδρογόνο (5),

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (7), και ιδίως το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0202/2014),

               1.

               χορηγεί απαλλαγή στον εκτελεστικό διευθυντή της Κοινής Επιχείρησης Κυψέλες καυσίμου και υδρογόνο όσον αφορά την εκτέλεση του προϋπολογισμού της Κοινής Επιχείρησης για το οικονομικό έτος 2012·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή της Κοινής Επιχείρησης Κυψέλες καυσίμου και υδρογόνο, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 369 της 17.12.2013, σ. 57.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 153 της 12.6.2008, σ. 1.

      (5)  ΕΕ L 302 της 19.11.2011, σ. 3.

      (6)  ΕΕ L 357 της 31.12.2002, σ. 72.

      (7)  ΕΕ L 328 της 7.12.2013, σ. 42.


Avis juridique important

|

32004D0234

2004/234/ΕΚ: Απόφαση της Επιτροπής, της 9ης Μαρτίου 2004, για περάτωση της νέας έρευνας δυνάμει του άρθρου 12 του κανονισμού (ΕΚ) αριθ. 384/96 του Συμβουλίου σχετικά με τα μέτρα αντιντάμπινγκ που εφαρμόζονται στις εισαγωγές λαμπτήρων φθορισμού μικρού μεγέθους με ηλεκτρονικό κύκλωμα (CFL-i) καταγωγής Λαϊκής Δημοκρατίας της Κίνας

Επίσημη Εφημερίδα αριθ. L 071 της 10/03/2004 σ. 0035 - 0036

Απόφαση της Επιτροπήςτης 9ης Μαρτίου 2004για περάτωση της νέας έρευνας δυνάμει του άρθρου 12 του κανονισμού (ΕΚ) αριθ. 384/96 του Συμβουλίου σχετικά με τα μέτρα αντιντάμπινγκ που εφαρμόζονται στις εισαγωγές λαμπτήρων φθορισμού μικρού μεγέθους με ηλεκτρονικό κύκλωμα (CFL-i) καταγωγής Λαϊκής Δημοκρατίας της Κίνας(2004/234/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), ("ο βασικός κανονισμός"), όπως τροποποιήθηκε τελευταία από τον κανονισμό (ΕΚ) αριθ. 1972/2002(2), και ιδίως το άρθρο 12,Κατόπιν διαβουλεύσεων με τη συμβουλευτική επιτροπή,Εκτιμώντας τα ακόλουθα:Α. ΔΙΑΔΙΚΑΣΙΑ(1) Στις 26 Αυγούστου 2002, η Επιτροπή έλαβε αίτηση να ερευνήσει αν τα μέτρα αντιντάμπινγκ που έχουν επιβληθεί στους λαμπτήρες φθορισμού μικρού μεγέθους με ηλεκτρονικό κύκλωμα (CFL-i), καταγωγής Λαϊκής Δημοκρατίας της Κίνας, είχαν κάποιο αποτέλεσμα στις τιμές μεταπώλησης ή στις μεταγενέστερες τιμές πώλησης του οικείου προϊόντος στην Κοινότητα.(2) Η αίτηση υποβλήθηκε από την Establishing Legal Lighting Competition (E2LC) federation ("ο αιτών") εξ ονόματος παραγωγών στην Κοινότητα που αντιπροσωπεύουν πάνω από το 90 % της συνολικής κοινοτικής παραγωγής του οικείου προϊόντος.(3) Η αίτηση περιείχε εκ πρώτης όψεως αποδεικτικά στοιχεία που δείχνουν ότι οι δασμοί αντιντάμπινγκ που έχουν επιβληθεί στους λαμπτήρες φθορισμού μικρού μεγέθους με ηλεκτρονικό κύκλωμα (CFL-i) καταγωγής Λαϊκής Δημοκρατίας της Κίνας δεν είχαν μεταβάλει ή είχαν μεταβάλει σε ανεπαρκή βαθμό τις τιμές μεταπώλησης ή τις μεταγενέστερες τιμές πώλησης στην Κοινότητα.(4) Κατόπιν διαβουλεύσεων, η Επιτροπή, με σχετική ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων(3), κίνησε διαδικασία νέας έρευνας για την απορρόφηση του δασμού, δυνάμει του άρθρου 12 του βασικού κανονισμού, όσον αφορά τις εισαγωγές του οικείου προϊόντος στην Κοινότητα, καταγωγής Λαϊκής Δημοκρατίας της Κίνας, που κατατάσσεται επί του παρόντος στον κωδικό ΣΟ ex 8539 31 90.(5) Η Επιτροπή ενημέρωσε επισήμως τους παραγωγούς-εξαγωγείς, τους εισαγωγείς που είναι γνωστό ότι ενδιαφέρονται, τους αντιπροσώπους της χώρας εξαγωγής και τους κοινοτικούς παραγωγούς. Τα ενδιαφερόμενα μέρη είχαν την ευκαιρία να γνωστοποιήσουν γραπτώς τις απόψεις τους και να ζητήσουν ακρόαση εντός της προθεσμίας που καθορίσθηκε στην ανακοίνωση για την έναρξη διαδικασίας,Β. ΑΝΑΚΛΗΣΗ ΤΗΣ ΑΙΤΗΣΗΣ ΚΑΙ ΠΕΡΑΤΩΣΗ ΤΗΣ ΝΕΑΣ ΕΡΕΥΝΑΣ(6) Με επιστολή της 21ης Νοεμβρίου 2003 προς την Επιτροπή, ο αιτών ανακάλεσε επισήμως την αίτησή του.(7) Στην επιστολή αυτή, ο αιτών τόνισε, μεταξύ άλλων, ότι θα έπρεπε να δοθεί έμφαση και προτεραιότητα σε εκείνες τις εισαγωγές CFL-i που πραγματοποιήθηκαν παράνομα παραβιάζοντας την κοινοτική τελωνειακή νομοθεσία, το διεθνές εμπορικό δίκαιο και κατά έναν άλλο τρόπο αντιβαίνουν στις αποδεκτές εμπορικές πρακτικές παρά σε εισαγωγές για τις οποίες τηρήθηκαν οι κανονικές τελωνειακές διαδικασίες και καταβλήθηκαν οι δασμοί αντιντάμπινγκ και οι οποίες προφανώς αντιπροσωπεύουν ένα μικρό μέρος των εισαγωγών κινεζικών CFL-i στην Κοινότητα. Επιπλέον τόνισε ότι το μέγεθος και η θρασύτητα της απάτης είναι τόσο ανησυχητικά, ώστε θα πρέπει να δοθεί προτεραιότητα, σε συνεργασία με την Κοινότητα και τα κράτη μέλη, στην αντιμετώπιση αθέμιτων εμπορικών πρακτικών που διαταράσσουν την κοινοτική αγορά. Ο αιτών επισήμανε επίσης διάφορες έρευνες για την καταπολέμηση της απάτης, οι οποίες πραγματοποιήθηκαν με επιτυχία σε ορισμένα κράτη μέλη.(8) Η νέα έρευνα μπορεί να περατωθεί εάν ανακληθεί η αίτηση, εκτός εάν η περάτωση αυτή δεν θα ήταν προς το συμφέρον της Κοινότητας.(9) Η Επιτροπή έκρινε σκόπιμη την περάτωση της παρούσας νέας έρευνας, δεδομένου ότι η έρευνα δεν έφερε στο φως τυχόν στοιχεία σύμφωνα με τα οποία η περάτωση αυτή δεν θα ήταν προς το συμφέρον της Κοινότητας. Τα ενδιαφερόμενα μέρη ενημερώθηκαν σχετικά και τους παρεσχέθη η ευκαιρία να διατυπώσουν τις παρατηρήσεις τους. Δεν λήφθηκαν παρατηρήσεις σύμφωνα με τις οποίες προκύπτει ότι η περάτωση αυτή δεν θα ήταν προς το συμφέρον της Κοινότητας. Ωστόσο, ορισμένοι εισαγωγείς ισχυρίστηκαν ότι δόλιες εμπορικές πρακτικές στρέβλωσαν πράγματι τον ανταγωνισμό και ότι πρέπει να ληφθούν τα απαιτούμενα μέτρα για την καταπολέμηση των εν λόγω δόλιων πρακτικών.(10) Ως εκ τούτου, η Επιτροπή καταλήγει στο συμπέρασμα ότι η νέα έρευνα για τη απορρόφηση του δασμού όσον αφορά τις εισαγωγές του οικείου προϊόντος στην Κοινότητα, καταγωγής Λαϊκής Δημοκρατίας της Κίνας, πρέπει να περατωθεί,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Περατώνεται η νέα έρευνα δυνάμει του άρθρου 12 του κανονισμού (ΕΚ) αριθ. 384/96 του Συμβουλίου σχετικά με τα μέτρα αντιντάμπινγκ που εφαρμόζονται στις εισαγωγές λαμπτήρων φθορισμού μικρού μεγέθους με ηλεκτρονικό κύκλωμα (CFL-i) καταγωγής Λαϊκής Δημοκρατίας της Κίνας.Άρθρο 2Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Βρυξέλλες, 9 Μαρτίου 2004.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1.(2) ΕΕ L 305 της 7.11.2002, σ. 1.(3) ΕΕ C 244 της 10.10.2002, σ. 2.


Avis juridique important

|

31994D0050

94/50/ΕΚΑΧ: Απόφαση της Επιτροπής της 20ής Δεκεμβρίου 1993 για τη σύναψη εξ ονόματος της Ευρωπαϊκής Κοινότητας Άνθρακα και Χάλυβα πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός και της Δημοκρατίας της Πολωνίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους και της Δημοκρατίας της Πολωνίας

Επίσημη Εφημερίδα αριθ. L 025 της 29/01/1994 σ. 0031 - 0032 Φινλανδική ειδική έκδοση: Κεφάλαιο 11 τόμος 28 σ. 0042  Σουηδική ειδική έκδοση: Κεφάλαιο 11 τόμος 28 σ. 0042

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1993 για τη σύναψη εξ ονόματος της Ευρωπαϊκής Κοινότητας Άνθρακα και Χάλυβα πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας  και της Ευρωπαϊκής Κοινότητας Άνθρακα και Χάλυβα, αφενός και της Δημοκρατίας της Πολωνίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους και της Δημοκρατίας της Πολωνίας (94/50/ΕΚΑΧ)Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,  τα συμπεράσματα του Ευρωπαϊκού Συμβουλίου που συνήλθε στην Κοπεγχάγη στις 21 και 22 Ιουνιού 1993,  Εκτιμώντας:  ότι η Επιτροπή διαπραγματεύτηκε εξ ονόματος των Κοινοτήτων πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα και της ευρωπαϊκής συμφωνίας με τη Δημοκρατία της Πολωνίας- ότι είναι ανάγκη να εγκριθεί το παρόν πρόσθετο πρωτόκολλο- ότι η σύναψη του πρόσθετου πρωτοκόλλου είναι αναγκαία για την επίτευξη των στόχων της Κοινότητας που καθορίζονται ιδίως στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και ότι η συνθήκη δεν προέβλεψε όλες τις  περιπτώσεις που καλύπτονται από την παρούσα απόφαση- μετά από διαβουλεύσεις με τη συμβουλευτική επιτροπή και με την ομόφωνη συγκατάθεση του Συμβουλίου,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το πρόσθετο πρωτόκολλο της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου, για το εμπόριο και εμπορικά θέματα και της ευρωπαϊκής  συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα.  Το κείμενο αυτό επισυνάπτεται στην παρούσα απόφαση (1).   Άρθρο 2  Ο Πρόεδρος του Συμβουλίου πραγματοποιεί την ανακοίνωση που προβλέπεται στο άρθρο 8 του πρόσθετου πρωτοκόλλου εξ ονόματος της Ευρωπαϊκής Κοινότητας Άνθρακα και Χάλυβα.  Βρυξέλλες, 20 Δεκεμβρίου 1993.  Για την Επιτροπή Ο Πρόεδρος Jacques DELORS  (1) Βλέπε σελίδα 2 της παρούσας Επίσημης Εφημερίδας.


title: 2012/557/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα VII — Επιτροπή των Περιφερειών

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/113

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα VII — Επιτροπή των Περιφερειών
   (2012/557/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

               —

               έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2010 [COM(2011) 473 – C7-0262/2011] (2),

               —

               έχοντας υπόψη την ετήσια έκθεση της Επιτροπής των Περιφερειών προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2010,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας (4), η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0090/2012),

               1.

               χορηγεί απαλλαγή στον γενικό γραμματέα της Επιτροπής των Περιφερειών για την εκτέλεση του προϋπολογισμού της Επιτροπής των Περιφερειών για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα, που αποτελεί αναπόσπαστο τμήμα της, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 64 της 12.3.2010.

      (2)  ΕΕ C 332 της 14.11.2011, σ. 1.

      (3)  ΕΕ C 326 της 10.11.2011, σ. 1.

      (4)  ΕΕ C 332 της 14.11.2011, σ. 134.

      (5)  ΕΕ L 248 της 16.9.2002, σ. 1.
    ---documentbreak---

               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/114

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   το οποίο περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα VII — Επιτροπή των Περιφερειών
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

               —

               έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2010 [COM(2011) 473 — C7-0262/2011] (2),

               —

               έχοντας υπόψη την ετήσια έκθεση της Επιτροπής των Περιφερειών προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2010,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας (4), η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0090/2012),

               1.

               υπογραμμίζει ότι στην ετήσια έκθεσή του για το 2010 το Ελεγκτικό Συνέδριο εντόπισε σφάλματα όσον αφορά την πρόσληψη ενός μονίμου υπαλλήλου και την ανάθεση συμβάσεων για μια υπηρεσία διερμηνείας·

               2.

               κρίνει ικανοποιητικές τις εξηγήσεις που παρείχε η Επιτροπή των Περιφερειών (ΕτΠ) σχετικά με τα διαπιστωθέντα λάθη, καθώς και τις ληφθείσες αποφάσεις προκειμένου να αποφευχθεί η επανάληψη παρόμοιων καταστάσεων (βελτίωση της διαδικασίας πρόσληψης μονίμου υπαλλήλου που προέρχεται από άλλο θεσμικό όργανο, καθώς και μηχανισμοί εποπτείας και ελέγχου των εκτιμήσεων της αξίας των συμβάσεων, μέσω ενός τυποποιημένου εγγράφου και, τέλος, τελειοποίηση του συστήματος εποπτείας και ελέγχου των προσφορών μέσω μιας ταχυδρομικής θυρίδας με περιορισμένη πρόσβαση)·

               3.

               εκφράζει την ικανοποίησή του για το γεγονός ότι το Ελεγκτικό Συνέδριο έκρινε ότι, βάσει των οικείων εργασιών λογιστικού ελέγχου, οι πληρωμές σχετικά με το οικονομικό έτος που έληξε στις 31 Δεκεμβρίου 2010 για τις διοικητικές και άλλες δαπάνες των θεσμικών οργάνων και των διαφόρων οργανισμών δεν περιέχουν, στο σύνολό τους, σημαντικά σφάλματα· το πιθανότερο ποσοστό σφάλματος στον τομέα «διοικητικές δαπάνες» εκτιμάται εν γένει σε 0,4 % (σημεία 7.9 και 7.10)

               4.

               χαιρετίζει την απόφαση της ΕτΠ να αναπτύξει και να χρησιμοποιήσει ένα τυποποιημένο έγγραφο για την τεκμηρίωση των εκτιμήσεων στην περίπτωση διαδικασιών διαπραγμάτευσης·

               5.

               διαπιστώνει ότι κατά το 2010 η ΕτΠ διέθετε πιστώσεις ανάληψης υποχρεώσεων συνολικού ύψους 90 800 000 EUR (88 000 000 EUR το 2009) και ότι το ποσοστό εκτέλεσης των εν λόγω πιστώσεων βελτιώθηκε (99,4 % το 2010 και 98,37 % το 2009)· υπογραμμίζει ότι ο προϋπολογισμός της ΕτΠ είναι καθαρά διοικητικός, ήτοι 72 % για τα πρόσωπα που συνδέονται με το θεσμικό όργανο και 28 % για ακίνητα, επίπλωση, εξοπλισμό και διάφορές λειτουργικές δαπάνες·

               6.

               καλεί την ΕτΠ να περιορίσει στο ελάχιστο την αύξηση των μελλοντικών προϋπολογισμών της και να προσφύγει πρωτίστως σε περικοπές και στον εξορθολογισμό των δαπανών για τη χρηματοδότηση του προγραμματισμού ή της επέκτασης δραστηριοτήτων·

               7.

               καλεί την ΕτΠ να προβεί σε πλήρη αναθεώρηση των δαπανών της, βασισμένη στην αρχή της μηδενικής προσέγγισης του προϋπολογισμού της, κατά τρόπον ώστε να εντοπισθούν οι δυνατότητες περικοπών, αντί να αρκεσθεί στην απλή προσθήκη μιας ονομαστικής ποσοστιαίας αύξησης στους υπάρχοντες προϋπολογισμούς για κάθε κύκλο, σε συνάρτηση με τον πληθωρισμό·

               8.

               σημειώνει με ικανοποίηση ότι, όπως το είχε ζητήσει το Κοινοβούλιο στο ψήφισμα της 10ης Μαΐου 2011 (6) σχετικά με την απαλλαγή για το οικονομικό έτος 2009, η ΕτΠ ενίσχυσε τη διαδικασία έγκρισης του προϋπολογισμού της, η οποία συνίσταται σήμερα σε τέσσερα στάδια: την προετοιμασία από τη διοίκηση της ΕτΠ, την αξιολόγηση του προσχεδίου από την επιτροπή οικονομικών και διοικητικών υποθέσεων (CAFA), τη λήψη θέσης από το Προεδρείο και την Ολομέλεια της ΕτΠ επί του σχεδίου προϋπολογισμού και την ενδιάμεση αξιολόγηση της υλοποίησης (mid-term review)·

               9.

               εκφράζει την ικανοποίησή του για το γεγονός ότι οι δύο επιτροπές, ήτοι η ΕτΠ και η Ευρωπαϊκή Οικονομική και Κοινωνική Επιτροπή (ΕΟΚΕ), κατόρθωσαν επιτέλους να αποκτήσουν το πιστοποιητικό EMAS (σύστημα περιβαλλοντικής διαχείρισης και ελέγχου της Ευρωπαϊκής Ένωσης) στις 27 Δεκεμβρίου 2011· επιθυμεί να ενημερωθεί σχετικά με τη συνολική ποσότητα χρησιμοποιηθείσας ενέργειας από ανανεώσιμες πηγές·

               10.

               κρίνει ικανοποιητικά τα αποτελέσματα που εμφανίζει η έκθεση ενδιάμεσης αξιολόγησης όσον αφορά τη λειτουργία της συμφωνίας διοικητικής συνεργασίας μεταξύ της ΕτΠ και της ΕΟΚΕ· παρατηρεί κυρίως ότι η δημιουργία κοινών υπηρεσιών επέτρεψε στις δύο επιτροπές να επιτύχουν εξοικονόμηση δημοσιονομικών πόρων· κρίνει ότι θα ήταν ευκταίο να εφαρμόσουν οι εν λόγω επιτροπές τις συστάσεις στους τομείς του προσωπικού (μεγαλύτερη εναρμόνιση των κανόνων), των κοινωνικών και ιατρικών υπηρεσιών, καθώς και στις εσωτερικές υπηρεσίες· επιθυμεί να ενημερωθεί πριν από την επόμενη διαδικασίας απαλλαγής σχετικά με το ποσό των περικοπών που επιτεύχθηκαν·

               11.

               συγχαίρει την ΕτΠ για την ποιότητα της συνοπτικής έκθεσης σχετικά με τις δραστηριότητες της υπηρεσίας εσωτερικού λογιστικού ελέγχου· ζητεί όπως διενεργηθούν το ταχύτερο δυνατόν οι έλεγχοι σχετικά με την εκτέλεση των υπό σύσταση δικαιωμάτων και τη διαχείριση των κονδυλίων, καθώς και όπως ενισχυθεί η παρακολούθηση της εφαρμογής των συστάσεων σχετικά με την εφαρμογή των κανόνων εσωτερικού ελέγχου και η αποτελεσματικότητα του χρηματοδοτικών κυκλωμάτων·

               12.

               συγχαίρει την ΕτΠ για το σχέδιο βελτίωσης μετά από την αυτο-αξιολόγηση της διαχείρισης της οργάνωσής της (ΚΠΑ (7): πλαίσιο αυτο-αξιολόγησης των δημοσίων διοικήσεων), στόχος του οποίου είναι:

                           —

                           να βελτιώσει τον αντίκτυπο και την παρακολούθηση των πολιτικών και συμβουλευτικών δραστηριοτήτων,

                           —

                           να συνοδεύσει καλύτερα τις πολιτικές δράσεις και να βελτιώσει τις διοργανικές σχέσεις, καθώς και τις διεθνείς εταιρικές σχέσεις,

                           —

                           να ενισχύσει τη συνεργασία με και μεταξύ των φορέων τοπικής και περιφερειακής αυτοδιοίκησης και των συνδέσμων τους,

                           —

                           να εξετάσει τη δυνατότητα απόκτησης μεγαλύτερης αποτελεσματικότητας για τους πολιτικούς μηχανισμούς της ΕτΠ, συμπεριλαμβανομένης της ενδεχόμενης μείωσης των εξόδων ταξιδίου, μέσω της χρήσης βιντεοδιασκέψεων,

                           —

                           να βελτιώσει την υποστήριξη που προτείνεται στα μέλη της ΕτΠ, όσον αφορά την προβολή της ΕτΠ ενώπιον των εκπροσώπων των πολιτών,

                           —

                           να διοργανώνει τακτικά σεμινάρια για την πλαισίωση παρουσία του προέδρου της ΕτΠ·

                     επιθυμεί να τηρείται ενήμερο σχετικά με την πρωτοβουλία αυτή, στο πλαίσιο της ετήσιας έκθεσης δραστηριοτήτων·

               13.

               εκτιμά τη σταθερή ποιότητα της ετήσιας έκθεσης δραστηριοτήτων· κρίνει ότι θα ήταν σκόπιμο να συμπληρωθεί στο μέλλον η έκθεση αυτή με έναν διεξοδικό πίνακα του συνόλου των ανθρωπίνων πόρων που διαθέτει η ΕτΠ, ανά κατηγορία, βαθμό, φύλο, συμμετοχή στην επαγγελματική εκπαίδευση και εθνικότητα·

               14.

               επιβεβαιώνει εκ νέου τη θέση του σύμφωνα με την οποία, χάριν διαφάνειας, οι δηλώσεις οικονομικών συμφερόντων των μελών όλων των θεσμικών οργάνων, οι οποίες απαιτείται να ενημερώνονται τακτικά, θα πρέπει να είναι προσπελάσιμες στο διαδίκτυο· στο πλαίσιο αυτό, σημειώνει με ικανοποίηση ότι, τον Δεκέμβριο του 2011, το Προεδρείο της ΕτΠ αποφάσισε να καταστήσει τις δηλώσεις των οικονομικών συμφερόντων των μελών διαθέσιμες στο διαδίκτυο, στο μέρος της ιστοθέσης που περιέχει πληροφορίες σχετικά με τα μέλη·

               15.

               διαπιστώνει ότι η Συνθήκη για τη λειτουργία της Ευρωπαϊκής Ένωσης υπογραμμίζει τη σημασία της αρχής της επικουρικότητας, γεγονός που ενισχύει τον ρόλο της ΕτΠ· στο πλαίσιο αυτό συγχαίρει την ΕτΠ, ειδικότερα για το έργο της σχετικά με τη στρατηγική «Ευρώπη 2020» και την πολυεπίπεδη διακυβέρνηση·

               16.

               εκφράζει την άποψη ότι η ετήσια έκθεση αντικτύπου της ΕτΠ αποτελεί ένα χρήσιμο εργαλείο για την αξιολόγηση του έργου της επιτροπής·

               17.

               ζητεί να επισυνάπτονται στους αντίστοιχους φακέλους όλες οι γνώμες που εκδίδει η ΕτΠ.

      (1)  ΕΕ L 64 της 12.3.2010.

      (2)  ΕΕ C 332 της 14.11.2011, σ. 1.

      (3)  ΕΕ C 326 της 10.11.2011, σ. 1.

      (4)  ΕΕ C 332 της 14.11.2011, σ. 134.

      (5)  ΕΕ L 248 της 16.9.2002, σ. 1.

      (6)  ΕΕ L 250 της 27.9.2011, σ. 102.

      (7)  Κοινό Ευρωπαϊκό Πλαίσιο Αναφοράς, Ευρωπαϊκό Ινστιτούτο Δημόσιας Διοίκησης, Μάαστριχτ 2006.


title: Απόφαση του Συμβουλίου της 31ης Μαΐου 2010 , για το διορισμό και την αντικατάσταση μελών του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

text:
               5.6.2010

               EL

               Επίσημη Εφημερίδα της Ευρωπαϊκής Ένωσης

               C 147/19

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 31ης Μαΐου 2010,
   για το διορισμό και την αντικατάσταση μελών του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης
   2010/C 147/05
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης, και ιδίως το άρθρο 4 (1),
   την υποψηφιότητα που υπέβαλε η ΕΛΛΗΝΙΚΗ κυβέρνηση,
   την υποψηφιότητα που υπέβαλε η Επιτροπή στο Συμβούλιο στην κατηγορία των εκπροσώπων των εργαζομένων,
   την υποψηφιότητα που υπέβαλε η Επιτροπή στο Συμβούλιο στην κατηγορία των εκπροσώπων των εργοδοτών,
   Εκτιμώντας ότι:

               (1)

               Με την απόφασή του της 14ης Σεπτεμβρίου 2009 (2), το Συμβούλιο διόρισε τα μέλη του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για τη χρονική περίοδο από 18 Σεπτεμβρίου 2009 μέχρι 17 Σεπτεμβρίου 2012.

               (2)

               Μετά την παραίτηση του κ. Κωνσταντίνου ΤΣΟΥΤΣΟΠΛΙΔΗ, χηρεύει θέση τακτικού μέλους του Διοικητικού Συμβουλίου του προαναφερθέντος Κέντρου στην κατηγορία των εκπροσώπων των κυβερνήσεων.

               (3)

               Μετά την παραίτηση της κας Santa OZOLINA (ΛΕ), χηρεύει θέση τακτικού μέλους του Διοικητικού Συμβουλίου του προαναφερθέντος Κέντρου στην κατηγορία των εκπροσώπων των εργαζομένων.

               (4)

               Μετά την παραίτηση του κ. Józef Jacek HORDEJUK (ΠΛ), χηρεύει θέση τακτικού μέλους του Διοικητικού Συμβουλίου του προαναφερθέντος Κέντρου στην κατηγορία των εκπροσώπων των εργοδοτών.

         ΑΠΟΦΑΣΙΖΕΙ:
   Άρθρο μόνο
   Τα άτομα των οποίων το όνομα ακολουθεί διορίζονται μέλη του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης, για το υπόλοιπο της θητείας, ήτοι έως την 17η Σεπτεμβρίου 2012:

                  ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ:

                           ΕΛΛΑΔΑ

                           :

                           κα Αλεξάνδρα ΙΩΑΝΝΙΔΟΥ

                  ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΕΡΓΑΖΟΜΕΝΩΝ:

                           ΛΕΤΟΝΙΑ

                           :

                           κα Ruta PORNIECE
                           Free Trade Confederation of Latvia/Riga

                  ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΕΡΓΟΔΟΤΩΝ:

                           ΠΟΛΩΝΙΑ

                           :

                           κ. Andrzej STEPNIKOWSKI
                           Polish Craft Association — ZRP/Warszawa

      Βρυξέλλες, 31 Μαΐου 2010.

            Για το Συμβούλιο

            Ο Πρόεδρος

         M. SEBASTIÁN

      (1)  ΕΕ L 39, 13.2.1975, σ. 1.

      (2)  ΕΕ C 226, 19.9.2009, σ. 2.


title: 2005/17/ΕΚ: Απόφαση του Συμβουλίου, της 15ης Νοεμβρίου 2004, για το διορισμό ενός τακτικού μέλους από την Ιταλία και ενός αναπληρωματικού μέλους από την Ιταλία στην Επιτροπή των Περιφερειών

text:
               14.1.2005

               EL

               Επίσημη Εφημερίδα της Ευρωπαϊκής Ένωσης

               L 11/27

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 15ης Νοεμβρίου 2004
   για το διορισμό ενός τακτικού μέλους από την Ιταλία και ενός αναπληρωματικού μέλους από την Ιταλία στην Επιτροπή των Περιφερειών
   (2005/17/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της ιταλικής κυβέρνησης,
   Εκτιμώντας τα εξής:

               (1)

               Την απόφαση 2002/60/ΕΚ του Συμβουλίου της 22ας Ιανουαρίου 2002 για το διορισμό των τακτικών και των αναπληρωματικών μελών της Επιτροπής των Περιφερειών (1).

               (2)

               Ότι έχουν κενωθεί μία θέση τακτικού μέλους και μία θέση αναπληρωματικού μέλους της Επιτροπής των Περιφερειών, συνεπεία της λήξης της θητείας του κ. Mauro PILI, τακτικού μέλους από την Ιταλία και του κ. Carlo ANDREOTTI, αναπληρωματικού μέλους από την Ιταλία, που γνωστοποιήθηκε στο Συμβούλιο στις 8 Νοεμβρίου 2004,

         ΑΠΟΦΑΣΙΖΕΙ:
   Άρθρο μόνο
   Διορίζονται μέλη της Επιτροπής των Περιφερειών:

               α)

               ως τακτικό μέλος:
               o κ. Renato SORU
               Presidente della Regione Sardegna
               προς αντικατάσταση του κ. Mauro PILI

               β)

               ως αναπληρωματικό μέλος:
               ο κ. Enzo GHIGO
               Presidente della Regione Piemonte nonché della Conferenza dei Presidenti delle Regioni e Province Autonome italiane προς αντικατάσταση του
               κ. Carlo ANDREOTTI

         για το υπόλοιπο της τρέχουσας θητείας τους, δηλαδή έως τις 25 Ιανουαρίου 2006.

      Έγινε στις Βρυξέλλες, 15 Νοεμβρίου 2004.

            Για το Συμβούλιο

            H Πρόεδρος

         M. van der HOEVEN

      (1)  ΕΕ L 24 της 26.1.2002, σ. 38.


title: 2014/894/ΚΕΠΠΑ: Απόφαση EUTM Mali/4/2014 της Επιτροπής Πολιτικής και Ασφάλειας, της 9ης Δεκεμβρίου 2014 , σχετικά με την αποδοχή συνεισφοράς τρίτου κράτους στη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali)

text:
               12.12.2014

               EL

               Επίσημη Εφημερίδα της Ευρωπαϊκής Ένωσης

               L 355/50

         ΑΠΌΦΑΣΗ EUTM MALI/4/2014 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 9ης Δεκεμβρίου 2014
   σχετικά με την αποδοχή συνεισφοράς τρίτου κράτους στη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali)

      (2014/894/ΚΕΠΠΑ)

   H EΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (1) και ιδίως το άρθρο 8 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 8 παράγραφος 2 της απόφασης 2013/34/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να καλέσει τρίτα κράτη να συνεισφέρουν και να λάβει τις απαιτούμενες αποφάσεις για την αποδοχή των προτεινόμενων συνεισφορών τρίτων κρατών.

               (2)

               Κατόπιν συστάσεως του διοικητή της επιχείρησης της ΕΕ σχετικά με συνεισφορά της Σερβίας και έπειτα από γνωμοδότηση της στρατιωτικής επιτροπής της Ευρωπαϊκής Ένωσης (EUMC), η συνεισφορά της Σερβίας θα πρέπει να γίνει αποδεκτή.

               (3)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο είναι προσαρτημένο στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ένωσης που έχουν συνέπειες στην άμυνα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η συνεισφορά της Σερβίας στη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) γίνεται αποδεκτή και θεωρείται σημαντική.
   2.   Η Σερβία απαλλάσσεται από οικονομικές συνεισφορές στον προϋπολογισμό της αποστολής EUTM Mali.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 9 Δεκεμβρίου 2014.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 14 της 18.1.2013, σ. 19.


title: Απόφαση του Συμβουλίου, της 21ης Οκτωβρίου 2010, για τη θέση που πρέπει να τηρήσει η Ευρωπαϊκή Ένωση στο πλαίσιο του Συμβουλίου Σύνδεσης που συγκροτήθηκε με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Βασιλείου του Μαρόκου αφετέρου, όσον αφορά τη θέσπιση διατάξεων για τον συντονισμό των συστημάτων κοινωνικής ασφάλισης

text:
               23.11.2010

               EL

               Επίσημη Εφημερίδα της Ευρωπαϊκής Ένωσης

               L 306/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 21ης Οκτωβρίου 2010
   για τη θέση που πρέπει να τηρήσει η Ευρωπαϊκή Ένωση στο πλαίσιο του Συμβουλίου Σύνδεσης που συγκροτήθηκε με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Βασιλείου του Μαρόκου αφετέρου, όσον αφορά τη θέσπιση διατάξεων για τον συντονισμό των συστημάτων κοινωνικής ασφάλισης
   (2010/697/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 79 παράγραφος 2 στοιχείο β) σε συνδυασμό με το άρθρο 218 παράγραφος 9,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το άρθρο 67 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Βασιλείου του Μαρόκου αφετέρου (1) («συμφωνία»), προβλέπει ότι το Συμβούλιο Σύνδεσης εκδίδει τις διατάξεις που επιτρέπουν την εξασφάλιση της εφαρμογής των αρχών του συντονισμού των συστημάτων κοινωνικής ασφάλισης όπως καθορίζονται στο άρθρο 65 της συμφωνίας, πριν από το τέλος του πρώτου έτους μετά την έναρξη ισχύος της.

               (2)

               Ο στόχος 29 τρίτη περίπτωση του σχεδίου δράσης ΕΕ-Μαρόκου που εγκρίθηκε από το Συμβούλιο Σύνδεσης στο πλαίσιο της ευρωπαϊκής πολιτικής γειτονίας στις 27 Ιουλίου 2005 προβλέπει την έκδοση, από το Συμβούλιο Σύνδεσης, απόφασης για την εφαρμογή του άρθρου 65 της συμφωνίας.

               (3)

               Σύμφωνα με τα άρθρα 1 και 2 του πρωτοκόλλου (αριθ. 22) σχετικά με τη θέση της Δανίας, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (4)

               Σύμφωνα με τα άρθρα 1 και 2 του πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, τα εν λόγω κράτη μέλη δεν συμμετέχουν στην έκδοση της παρούσας απόφασης και δεν δεσμεύονται από αυτήν ούτε υπόκεινται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να τηρήσει η Ευρωπαϊκή Ένωση στο πλαίσιο του Συμβουλίου Σύνδεσης που συγκροτήθηκε με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Βασιλείου του Μαρόκου αφετέρου, όσον αφορά την εφαρμογή του άρθρου 67 της συμφωνίας, βασίζεται στο σχέδιο απόφασης του Συμβουλίου Σύνδεσης που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της.

      Λουξεμβούργο, 21 Οκτωβρίου 2010.

            Για το Συμβούλιο

            Η Πρόεδρος

         J. MILQUET

      (1)  ΕΕ L 70 της 18.3.2000, σ. 2.
    ---documentbreak---

               23.11.2010

               EL

               Επίσημη Εφημερίδα της Ευρωπαϊκής Ένωσης

               L 306/2

         Σχέδιο
   ΑΠΌΦΑΣΗ αριθ. …/…. ΤΟΥ ΣΥΜΒΟΥΛΊΟΥ ΣΫΝΔΕΣΗΣ
   που συγκροτήθηκε με την Ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Βασιλείου του Μαρόκου αφετέρου,
   της …
   σχετικά με τις διατάξεις για τον συντονισμό των συστημάτων κοινωνικής ασφάλισης που περιλαμβάνονται στην Ευρωμεσογειακή συμφωνία
   ΤΟ ΣΥΜΒΟΥΛΙΟ ΣΥΝΔΕΣΗΣ,
   Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Βασιλείου του Μαρόκου αφετέρου (1), και ιδίως το άρθρο 67,
   Εκτιμώντας τα ακόλουθα:

               (1)

               Τα άρθρα 65 έως 68 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Βασιλείου του Μαρόκου, αφετέρου («συμφωνία»), προβλέπουν τον συντονισμό των συστημάτων κοινωνικής ασφάλισης του Μαρόκου και των κρατών μελών. Το άρθρο 65 καθορίζει τις αρχές για αυτόν τον συντονισμό.

               (2)

               Το άρθρο 67 της συμφωνίας προβλέπει ότι το Συμβούλιο Σύνδεσης εκδίδει απόφαση που επιτρέπει την εξασφάλιση της εφαρμογής των αρχών που καθορίζονται στο άρθρο 65 πριν από το τέλος του πρώτου έτους μετά την έναρξη ισχύος της συμφωνίας.

               (3)

               Ο στόχος 29 τρίτη περίπτωση του σχεδίου δράσης ΕΕ-Μαρόκου, όπως εγκρίθηκε από το Συμβούλιο Σύνδεσης στο πλαίσιο της ευρωπαϊκής πολιτικής γειτονίας στις 27 Ιουλίου 2005, προβλέπει την έκδοση απόφασης για την εφαρμογή του άρθρου 65 της συμφωνίας.

               (4)

               Όσον αφορά την εφαρμογή της αρχής της μη διάκρισης, η παρούσα απόφαση δεν θα πρέπει να δίνει πρόσθετα δικαιώματα που να απορρέουν από ορισμένα γεγονότα ή συμβάντα διαπιστωθέντα στο έδαφος του άλλου συμβαλλόμενου μέρους, εφόσον αυτά τα γεγονότα ή συμβάντα δεν λαμβάνονται υπόψη δυνάμει της νομοθεσίας του πρώτου συμβαλλόμενου μέρους, πλην του δικαιώματος εξαγωγής ορισμένων παροχών.

               (5)

               Κατά την εφαρμογή της παρούσας απόφασης, το δικαίωμα των Μαροκινών εργαζομένων σε οικογενειακές παροχές θα πρέπει να υπόκειται στον όρο ότι τα μέλη της οικογένειάς τους κατοικούν νόμιμα με τους εργαζομένους αυτούς στο κράτος μέλος όπου απασχολούνται οι εργαζόμενοι. Η παρούσα απόφαση δεν θα πρέπει να δίνει δικαίωμα σε οικογενειακές παροχές για τα μέλη της οικογένειάς τους που κατοικούν σε άλλο κράτος, π.χ. το Μαρόκο.

               (6)

               Ο κανονισμός (ΕΚ) αριθ. 859/2003 (2) του Συμβουλίου επεκτείνει ήδη τις διατάξεις του κανονισμού (ΕΟΚ) αριθ. 1408/71 και του κανονισμού (ΕΟΚ) αριθ. 574/72 στους υπηκόους τρίτων χωρών οι οποίοι δεν καλύπτονται ήδη από τις διατάξεις αυτές μόνον λόγω της ιθαγένειάς τους. Ο κανονισμός αριθ. 859/2003 καλύπτει ήδη την αρχή του συνυπολογισμού των περιόδων ασφάλισης που κατοχυρώνουν οι Μαροκινοί εργαζόμενοι στα διάφορα κράτη μέλη, όσον αφορά το δικαίωμα σε ορισμένες παροχές, όπως ορίζονται στο άρθρο 65 παράγραφος 2 της συμφωνίας.

               (7)

               Ενδέχεται να απαιτείται να προβλεφθούν ειδικές διατάξεις που να ανταποκρίνονται στα ιδιαίτερα χαρακτηριστικά της νομοθεσίας του Μαρόκου για τη διευκόλυνση της εφαρμογής των κανόνων συντονισμού.

               (8)

               Προκειμένου να εξασφαλισθεί η ομαλή λειτουργία του συντονισμού των συστημάτων κοινωνικής ασφάλισης των κρατών μελών και του Μαρόκου, κρίνεται αναγκαία η πρόβλεψη ειδικών διατάξεων όσον αφορά τη συνεργασία μεταξύ των κρατών μελών και του Μαρόκου, καθώς και μεταξύ του ενδιαφερομένου και του φορέα του αρμόδιου κράτους.

               (9)

               Θα πρέπει να θεσπισθούν μεταβατικές διατάξεις για να προστατευθούν τα πρόσωπα που καλύπτονται από την παρούσα απόφαση ώστε να διασφαλιστεί ότι αυτοί δεν θα απωλέσουν δικαιώματα ως συνέπεια της έναρξης ισχύος της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   ΜΕΡΟΣ I

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Ορισμοί
   1.   Για τους σκοπούς της παρούσας απόφασης, νοούνται ως:

               α)

               «συμφωνία» η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου·

               β)

               «κανονισμός» ο κανονισμός (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (3), όπως εφαρμόζεται στα κράτη μέλη της Ευρωπαϊκής Ένωσης·

               γ)

               «κανονισμός εφαρμογής» ο κανονισμός (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (4)·

               δ)

               «κράτος μέλος» ένα κράτος μέλος της Ευρωπαϊκής Ένωσης·

               ε)

               «εργαζόμενος»·

                           i)

                           για τους σκοπούς της νομοθεσίας κράτους μέλους, πρόσωπο που ασκεί δραστηριότητα ως μισθωτός εργαζόμενος κατά την έννοια του άρθρου 1 στοιχείο α) του κανονισμού·

                           ii)

                           για τους σκοπούς της νομοθεσίας του Μαρόκου, πρόσωπο που ασκεί δραστηριότητα ως μισθωτός εργαζόμενος κατά την έννοια της εν λόγω νομοθεσίας·

               στ)

               «μέλος της οικογένειας»·

                           i)

                           για τους σκοπούς της νομοθεσίας κράτους μέλους, ένα μέλος της οικογένειας κατά την έννοια του άρθρου 1 στοιχείο θ) του κανονισμού·

                           ii)

                           για τους σκοπούς της νομοθεσίας του Μαρόκου, ένα μέλος της οικογένειας κατά την έννοια της εν λόγω νομοθεσίας·

               ζ)

               «νομοθεσία»·

                           i)

                           σε σχέση με τα κράτη μέλη, νομοθεσία κατά την έννοια του άρθρου 1 στοιχείο ιβ) του κανονισμού·

                           ii)

                           σε σχέση με το Μαρόκο, η αντίστοιχη σχετική νομοθεσία, όπως εφαρμόζεται στο Μαρόκο·

               η)

               «παροχές»·

                           i)

                           σε σχέση με τα κράτη μέλη, οι παροχές κατά την έννοια του άρθρου 3 του κανονισμού·

                           ii)

                           σε σχέση με το Μαρόκο, οι σχετικές παροχές όπως εφαρμόζονται στο Μαρόκο·

               θ)

               «εξαγώγιμες παροχές»·

                           i)

                           σε σχέση με τα κράτη μέλη:

                                       —

                                       συντάξεις γήρατος,

                                       —

                                       συντάξεις επιζώντων,

                                       —

                                       συντάξεις για εργατικά ατυχήματα και επαγγελματικές ασθένειες,

                                       —

                                       συντάξεις αναπηρίας που προκύπτουν από εργατικά ατυχήματα και επαγγελματικές ασθένειες,

                                 κατά την έννοια του παρόντος κανονισμού, με εξαίρεση τις ειδικές μη ανταποδοτικές παροχές σε χρήμα, όπως καθορίζονται στο παράρτημα Χ του κανονισμού·

                           ii)

                           σε σχέση με το Μαρόκο, οι αντίστοιχες παροχές που προβλέπονται σύμφωνα με τη νομοθεσία του Μαρόκου, με εξαίρεση τις ειδικές μη ανταποδοτικές παροχές σε χρήμα, όπως καθορίζονται στο παράρτημα I της παρούσας απόφασης.

         2.   Οι υπόλοιποι όροι που χρησιμοποιούνται στην παρούσα απόφαση φέρουν την έννοια που τους έχει αποδοθεί:

               α)

               όσον αφορά τα κράτη μέλη, από τον κανονισμό και τον κανονισμό εφαρμογής·

               β)

               όσον αφορά το Μαρόκο, από την αντίστοιχη σχετική νομοθεσία, όπως ισχύει στο Μαρόκο.

         Άρθρο 2
   Καλυπτόμενα πρόσωπα
   Η παρούσα απόφαση εφαρμόζεται:

               α)

               στους εργαζομένους που είναι Μαροκινοί υπήκοοι, οι οποίοι απασχολούνται ή έχουν απασχοληθεί νομίμως στο έδαφος κράτους μέλους και οι οποίοι υπάγονται ή υπήχθησαν στη νομοθεσία ενός ή περισσότερων κρατών μελών, καθώς και στους επιζώντες τους·

               β)

               στα μέλη των οικογενειών των εργαζομένων που αναφέρονται στο στοιχείο α), με την προϋπόθεση ότι τα εν λόγω μέλη των οικογενειών κατοικούν ή κατοικούσαν νομίμως με τον ενδιαφερόμενο εργαζόμενο καθ’ όσο διάστημα ο εργαζόμενος απασχολείται σε κράτος μέλος·

               γ)

               στους εργαζομένους που είναι υπήκοοι κράτους μέλους, οι οποίοι απασχολούνται ή έχουν απασχοληθεί νομίμως στο έδαφος του Μαρόκου και οι οποίοι υπάγονται ή υπήχθησαν στη νομοθεσία του Μαρόκου, καθώς και στους επιζώντες τους και

               δ)

               στα μέλη των οικογενειών των εργαζομένων που αναφέρονται στο στοιχείο γ), με την προϋπόθεση ότι τα εν λόγω μέλη των οικογενειών κατοικούν ή κατοικούσαν νομίμως με τον ενδιαφερόμενο εργαζόμενο καθ’ όσο διάστημα ο εργαζόμενος απασχολείται στο Μαρόκο.

         Άρθρο 3
   Ίση μεταχείριση
   1.   Εργαζόμενοι που είναι Μαροκινοί υπήκοοι και απασχολούνται νομίμως σε κράτος μέλος, καθώς και οποιαδήποτε μέλη των οικογενειών τους κατοικούν νομίμως μαζί τους, απολαμβάνουν, όσον αφορά τις παροχές κατά την έννοια του άρθρου 1 παράγραφος 1 στοιχείο η), μεταχείριση απαλλαγμένη από τυχόν διακρίσεις λόγω εθνικότητας σε σύγκριση με τους υπηκόους του κράτους μέλους στο οποίο απασχολούνται αυτοί οι εργαζόμενοι.
   2.   Εργαζόμενοι που είναι υπήκοοι κράτους μέλους και απασχολούνται νομίμως στο Μαρόκο, καθώς και οποιαδήποτε μέλη των οικογενειών τους κατοικούν νομίμως μαζί τους, απολαμβάνουν, όσον αφορά τις παροχές κατά την έννοια του άρθρου 1 παράγραφος 1 στοιχείο η), μεταχείριση απαλλαγμένη από τυχόν διακρίσεις λόγω εθνικότητας σε σύγκριση με τους μαροκινούς υπηκόους.
   ΜΕΡΟΣ II

      ΣΧΕΣΕΙΣ ΜΕΤΑΞΥ ΤΩΝ ΚΡΑΤΩΝ ΜΕΛΩΝ ΚΑΙ ΤΟΥ ΜΑΡΟΚΟΥ

   Άρθρο 4
   Άρση των ρητρών κατοικίας
   1.   Οι εξαγώγιμες παροχές κατά την έννοια του άρθρου 1 παράγραφος 1 στοιχείο θ), τις οποίες δικαιούνται τα πρόσωπα που αναφέρονται στο άρθρο 2 στοιχεία α) και γ), δεν μπορούν να υποστούν καμία μείωση, τροποποίηση, αναστολή, ανάκληση ή κατάσχεση λόγω του γεγονότος ότι ο δικαιούχος κατοικεί,

               i)

               όσον αφορά παροχή προβλεπόμενη από τη νομοθεσία κράτους μέλους, στο έδαφος του Μαρόκου· ή

               ii)

               όσον αφορά παροχή προβλεπόμενη από τη νομοθεσία του Μαρόκου, στο έδαφος κράτους μέλους.

         2.   Τα μέλη της οικογένειας εργαζομένου κατά τα οριζόμενα στο άρθρο 2 στοιχείο β) δικαιούνται εξαγώγιμες παροχές κατά την έννοια του άρθρου 1 παράγραφος 1 στοιχείο θ), σαν να επρόκειτο για μέλη της οικογένειας εργαζομένου που είναι υπήκοος του οικείου κράτους μέλους, εφόσον τα εν λόγω μέλη της οικογένειας κατοικούν εντός του εδάφους του Μαρόκου.
   3.   Τα μέλη της οικογένειας εργαζομένου κατά τα οριζόμενα στο άρθρο 2 στοιχείο δ) δικαιούνται εξαγώγιμες παροχές κατά την έννοια του άρθρου 1 παράγραφος 1 στοιχείο θ), σαν να επρόκειτο για μέλη της οικογένειας εργαζομένου που είναι υπήκοος του Μαρόκου, εφόσον τα εν λόγω μέλη της οικογένειας κατοικούν εντός του εδάφους ενός κράτους μέλους.
   ΜΕΡΟΣ ΙΙΙ

      ΔΙΑΦΟΡΕΣ ΔΙΑΤΑΞΕΙΣ

   Άρθρο 5
   Συνεργασία
   1.   Τα κράτη μέλη και το Μαρόκο κοινοποιούν μεταξύ τους κάθε πληροφορία που αφορά τις τροποποιήσεις της νομοθεσίας τους που δύνανται να επηρεάσουν την εφαρμογή της παρούσας απόφασης.
   2.   Για τους σκοπούς της παρούσας απόφασης, οι αρχές και οι φορείς των κρατών μελών και του Μαρόκου παρέχουν μεταξύ τους κάθε δυνατή διευκόλυνση, σαν να επρόκειτο για την εφαρμογή της δικής τους νομοθεσίας. Η διοικητική συνδρομή από τις ανωτέρω αρχές και φορείς παρέχεται, κατά κανόνα, δωρεάν. Ωστόσο, οι αρμόδιες αρχές των κρατών μελών και του Μαρόκου μπορούν να συμφωνήσουν την απόδοση ορισμένων δαπανών.
   3.   Για τους σκοπούς της παρούσας απόφασης, οι αρχές και οι φορείς των κρατών μελών και του Μαρόκου μπορούν να επικοινωνούν απευθείας μεταξύ τους, καθώς και με τους ενδιαφερομένους ή τους εκπροσώπους τους.
   4.   Οι φορείς και τα πρόσωπα που καλύπτονται από την παρούσα απόφαση έχουν υποχρέωση αμοιβαίας ενημέρωσης και συνεργασίας, ώστε να εξασφαλίζεται η ορθή εφαρμογή της παρούσας απόφασης.
   5.   Τα ενδιαφερόμενα πρόσωπα υποχρεούνται να ενημερώνουν το συντομότερο δυνατό τους φορείς του αρμόδιου κράτους μέλους ή του Μαρόκου, εφόσον πρόκειται για το αρμόδιο κράτος, και του κράτους μέλους κατοικίας ή του Μαρόκου, εφόσον πρόκειται για το κράτος κατοικίας, σχετικά με κάθε αλλαγή της προσωπικής ή οικογενειακής τους κατάστασης, η οποία έχει επιπτώσεις στα δικαιώματά τους επί των παροχών δυνάμει της παρούσας αποφάσεως.
   6.   Η μη τήρηση της υποχρέωσης ενημέρωσης που προβλέπεται στην παράγραφο 5 μπορεί να έχει ως αποτέλεσμα τη λήψη ανάλογων μέτρων σύμφωνα με την εθνική νομοθεσία. Εντούτοις, τα μέτρα αυτά πρέπει να είναι ισοδύναμα με εκείνα που εφαρμόζονται σε παρόμοιες καταστάσεις βάσει της εθνικής νομοθεσίας και δεν πρέπει να καθιστούν, στην πράξη, αδύνατη ή υπερβολικά δύσκολη την άσκηση των δικαιωμάτων που αναγνωρίζονται στους ενδιαφερομένους με την παρούσα απόφαση.
   7.   Τα κράτη μέλη και το Μαρόκο δύνανται να προβλέπουν εθνικές διατάξεις οι οποίες θεσπίζουν όρους ώστε η διαπίστωση θεμελίωσης δικαιώματος στις παροχές να λαμβάνει υπόψη το γεγονός ότι οι δικαιούχοι διαμένουν ή κατοικούν εκτός της επικράτειας του κράτους όπου βρίσκεται ο φορέας οφειλέτης. Οι εν λόγω διατάξεις είναι αναλογικές, δεν πρέπει να συνεπάγονται διακρίσεις λόγω εθνικότητας και πρέπει να συνάδουν προς τις αρχές της παρούσας απόφασης. Αυτές οι διατάξεις πρέπει να γνωστοποιούνται στο Συμβούλιο Σύνδεσης.
   Άρθρο 6
   Διοικητικοί έλεγχοι και ιατρικές εξετάσεις
   1.   Το παρόν άρθρο ισχύει για τα πρόσωπα που προβλέπονται στο άρθρο 2 και λαμβάνουν τις εξαγώγιμες παροχές του άρθρου 1 παράγραφος 1 στοιχείο θ) καθώς και για τους φορείς που έχουν αναλάβει την εφαρμογή της παρούσας απόφασης.
   2.   Όταν ένας δικαιούχος παροχών ή αιτών παροχές ή μέλος της οικογένειάς του διαμένει ή κατοικεί στο έδαφος κράτους μέλους, ενώ ο φορέας οφειλέτης ευρίσκεται στο Μαρόκο, ή διαμένει ή κατοικεί στο Μαρόκο, ενώ ο φορέας οφειλέτης ευρίσκεται σε κράτος μέλος, η ιατρική εξέταση διενεργείται, κατόπιν αιτήσεως του ανωτέρω φορέα, από το φορέα του τόπου διαμονής ή κατοικίας του δικαιούχου, σύμφωνα με τις διαδικασίες που προβλέπονται από τη νομοθεσία που εφαρμόζει ο φορέας αυτός.
   Ο φορέας οφειλέτης ενημερώνει τον φορέα του τόπου διαμονής ή κατοικίας για οποιεσδήποτε ειδικές προϋποθέσεις, εφόσον απαιτείται, πρέπει να τηρούνται και για οποιαδήποτε σημεία πρέπει να καλύπτονται από την ιατρική εξέταση.
   Ο φορέας του τόπου διαμονής ή κατοικίας διαβιβάζει έκθεση στο φορέα οφειλέτη που ζήτησε την ιατρική εξέταση.
   Ο φορέας οφειλέτης διατηρεί το δικαίωμα να ζητεί την εξέταση του δικαιούχου από ιατρό της επιλογής του, είτε στο έδαφος όπου βρίσκεται η διαμονή ή κατοικία του δικαιούχου της παροχής ή του αιτούντος αυτήν, είτε στη χώρα στην οποία ευρίσκεται ο φορέας οφειλέτης. Ωστόσο, ο δικαιούχος μπορεί να κληθεί να επιστρέψει στο κράτος όπου έχει την έδρα του ο φορέας οφειλέτης μόνο εφόσον είναι σε θέση να μετακινηθεί χωρίς αυτό να βλάψει την υγεία του και εφόσον τα έξοδα ταξιδιού και διαμονής καταβληθούν από τον φορέα οφειλέτη.
   3.   Όταν ένας δικαιούχος παροχών ή αιτών παροχές ή μέλος της οικογένειάς του διαμένει ή κατοικεί στο έδαφος κράτους μέλους, ενώ ο φορέας οφειλέτης ευρίσκεται στο Μαρόκο, ή κατοικεί ή διαμένει στο Μαρόκο, ενώ ο φορέας οφειλέτης ευρίσκεται σε κράτος μέλος, ο διοικητικός έλεγχος διενεργείται, κατόπιν αιτήσεως του φορέα οφειλέτη, από τον φορέα του τόπου διαμονής ή κατοικίας του δικαιούχου.
   Ο φορέας του τόπου διαμονής ή κατοικίας διαβιβάζει έκθεση στον φορέα οφειλέτη που ζήτησε τον διοικητικό έλεγχο.
   Ο φορέας οφειλέτης διατηρεί το δικαίωμα να ζητεί την εξέταση του δικαιούχου από ιατρό της επιλογής του. Ωστόσο, ο δικαιούχος μπορεί να κληθεί να επιστρέψει στο κράτος όπου έχει την έδρα του ο φορέας οφειλέτης μόνο εφόσον είναι σε θέση να μετακινηθεί χωρίς αυτό να βλάψει την υγεία του και εφόσον τα έξοδα ταξιδιού και διαμονής καταβληθούν από τον φορέα οφειλέτη.
   4.   Ένα ή περισσότερα κράτη μέλη και το Μαρόκο μπορούν να συμφωνούν επί άλλων διοικητικών διατάξεων, υπό την προϋπόθεση ότι ενημερώνουν σχετικά το Συμβούλιο Σύνδεσης.
   5.   Κατ’ εξαίρεση της αρχής της δωρεάν αμοιβαίας διοικητικής συνδρομής του άρθρου 5 παράγραφος 2 της παρούσας απόφασης, το πραγματικό ποσό των δαπανών των ελέγχων που αναφέρονται στις παραγράφους 2 και 3 του παρόντος άρθρου αποδίδεται στον φορέα στον οποίο έχει ανατεθεί η εκτέλεσή τους από τον φορέα οφειλέτη που τους ζήτησε.
   Άρθρο 7
   Εφαρμογή του άρθρου 90 της συμφωνίας
   Το άρθρο 90 της συμφωνίας ισχύει σε περίπτωση που οποιοδήποτε συμβαλλόμενο μέρος θεωρεί ότι το άλλο συμβαλλόμενο μέρος δεν έχει συμμορφωθεί με τις υποχρεώσεις των άρθρων 5 και 6.
   Άρθρο 8
   Ειδικές διατάξεις για την εφαρμογή της νομοθεσίας του Μαρόκου
   Το Συμβούλιο Σύνδεσης μπορεί, εφόσον κρίνεται αναγκαίο, να θεσπίσει ειδικές διατάξεις για την εφαρμογή της νομοθεσίας του Μαρόκου στο παράρτημα II.
   Άρθρο 9
   Διοικητικές διαδικασίες από ισχύουσες διμερείς συμφωνίες
   Οι διοικητικές διαδικασίες που περιλαμβάνονται σε υφιστάμενες διμερείς συμφωνίες μεταξύ κράτους μέλους και του Μαρόκου μπορούν να συνεχίσουν να εφαρμόζονται εφόσον οι εν λόγω διαδικασίες δεν επηρεάζουν αρνητικά τα δικαιώματα ή τις υποχρεώσεις των ενδιαφερομένων όπως ορίζονται στην παρούσα απόφαση.
   Άρθρο 10
   Συμφωνίες που συμπληρώνουν τις διαδικασίες εφαρμογής της παρούσας απόφασης
   Ένα ή περισσότερα κράτη μέλη και το Μαρόκο μπορούν, εφόσον κρίνεται αναγκαίο, να συνάπτουν συμφωνίες για τη συμπλήρωση των διοικητικών διαδικασιών εφαρμογής της παρούσας απόφασης, ιδίως για την πρόληψη και την καταπολέμηση της απάτης και των σφαλμάτων.
   ΜΕΡΟΣ ΙV

      ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

   Άρθρο 11
   Μεταβατικές διατάξεις
   1.   Δεν αποκτώνται δικαιώματα δυνάμει της παρούσας αποφάσεως για την περίοδο πριν από την ημερομηνία έναρξης της ισχύος της.
   2.   Με την επιφύλαξη της παραγράφου 1, αποκτάται δικαίωμα δυνάμει της παρούσας αποφάσεως ακόμη και εάν αναφέρεται σε γεγονός που συνέβη πριν από την ημερομηνία έναρξης της ισχύος της.
   3.   Κάθε παροχή που δεν έχει χορηγηθεί ή έχει ανασταλεί λόγω της ιθαγένειας ή του τόπου κατοικίας του ενδιαφερομένου, καταβάλλεται ή επαναχορηγείται, κατόπιν αιτήσεώς του, από την ημερομηνία έναρξης της ισχύος της παρούσας απόφασης, υπό την επιφύλαξη ότι τα δικαιώματα για τα οποία χορηγήθηκαν παροχές στο παρελθόν δεν ρυθμίσθηκαν με εφάπαξ καταβολή.
   4.   Εάν η αίτηση στην οποία αναφέρεται η παράγραφος 3 υποβληθεί εντός δύο ετών από την ημερομηνία έναρξης της ισχύος της παρούσας απόφασης, τα δικαιώματα που αποκτώνται δυνάμει της παρούσας αποφάσεως ισχύουν από την ημερομηνία έναρξης της ισχύος της παρούσας απόφασης και δεν μπορεί να γίνεται επίκληση κατά των ενδιαφερόμενων προσώπων της νομοθεσίας οποιουδήποτε κράτους μέλους ή του Μαρόκου η οποία αφορά σε στέρηση ή περιορισμό δικαιωμάτων.
   5.   Εάν η αίτηση στην οποία αναφέρεται η παράγραφος 3 υποβληθεί μετά τη λήξη της διετούς προθεσμίας από την ημερομηνία έναρξης της ισχύος της παρούσας απόφασης, τα δικαιώματα από τα οποία δεν εξέπεσε ο δικαιούχος ή τα οποία δεν παραγράφηκαν αποκτώνται από την ημερομηνία υποβολής της αίτησης, με την επιφύλαξη τυχόν ευνοϊκότερων διατάξεων της νομοθεσίας κάθε κράτους μέλους ή του Μαρόκου.
   Άρθρο 12
   Παραρτήματα της παρούσας απόφασης
   1.   Τα παραρτήματα της παρούσας απόφασης αποτελούν αναπόσπαστο μέρος αυτής.
   2.   Κατόπιν αιτήσεως του Μαρόκου, τα παραρτήματα μπορούν να τροποποιηθούν με απόφαση του Συμβουλίου Σύνδεσης.
   Άρθρο 13
   Έναρξη ισχύος
   Η παρούσα απόφαση αρχίζει να ισχύει την πρώτη ημέρα του πρώτου μήνα μετά την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.

      …,

            Για το Συμβούλιο Σύνδεσης

            Ο Πρόεδρος

      (1)  ΕΕ L 70 της 18.3.2000, σ. 2.

      (2)  ΕΕ L 124 της 20.5.2003, σ. 1.

      (3)  ΕΕ L 166 της 30.4.2004, σ. 1.

      (4)  ΕΕ L 284 της 30.10.2009, σ. 1.
   ΠΑΡΑΡΤΗΜΑ I

      ΚΑΤΑΛΟΓΟΣ ΕΙΔΙΚΩΝ ΜΗ ΑΝΤΑΠΟΔΟΤΙΚΩΝ ΠΑΡΟΧΩΝ ΤΟΥ ΜΑΡΟΚΟΥ

   …
   ΠΑΡΑΡΤΗΜΑ II

      ΕΙΔΙΚΕΣ ΔΙΑΤΑΞΕΙΣ ΓΙΑ ΤΗΝ ΕΦΑΡΜΟΓΗ ΤΗΣ ΝΟΜΟΘΕΣΙΑΣ ΤΟΥ ΜΑΡΟΚΟΥ

   …